Súradnice: 42°39′35″S 27°44′06″V﻿ / ﻿42,659694°S 27,735028°V﻿ / 42.659694; 27.735028

**Chrám svätých archanjelov Michala a Gabriela** (bulh. Църква „Свети архангели Михаил и Гавраил" – *Cărkva „Sveti arhangeli Mihail i Gavrail"*) je bývalý pravoslávny chrám z obdobia stredoveku nachádzajúci sa v historickom centre mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

Charakteristika
---------------

Chrám svätých archanjelov Michala a Gabriela leží v severnej časti historického centra Nesebaru.

Jedná sa o jednoloďovú, krížovo-kupolovitú budovu s predsieňou. Budova dosahuje dĺžky 13,9 metra a je široká 5,3 metra. Chrám má štvoruholníkový pôdorys.

Budova je vo vrchnej časti zakončená širokou kupolou. V západnej časti chrámu nad predsieňou sa v minulosti nachádzala veža, ktorá sa však nezachovala. Týmto elementom sa chrám svätých archanjelov Michala a Gabriela podobal na ďalší významný nesebarský chrám a to chrám Krista Pantokratora. Do dnešnej doby sa zachovalo kamenné schodisko, ktoré viedlo do veže a je umiestnené v západnej stene budovy.

Tak ako u chrámu svätej Paraskevy aj na tejto budove sa na severnej a južnej fasáde nachádzajú vo vrchnej časti dve veľké arkády, pričom steny samotné sú lemované slepými tzv. lombardskými arkádami.

Chrám má celkovo tri vchody. Jeden sa nachádza v severnej strane budovy a ústi priamo do chrámovej lode a dva ostávajúce vchody sú v predsieni na západnej prednej strane kostola.

Východná zadná časť budovy je zakončená tromi malými mnohostennými apsidami s otvormi.

Vonkajšia výzdoba chrámu je veľmi bohatá. Slepé arkády sú vo vrchnej časti zvýraznené zeleno glazúrovanými ornamentami a vnútrajšok arkád je vyplnený vzorom, kde sa šachovnicovito striedajú kamenné bloky a dvojice tehál.

Dejiny
------

Budova bola postavená v 13. storočí a patrí tak k predstaviteľom stredovekých kostolných budov v Bulharsku.

Chrám svätých archanjelov Michala a Gabriela bol v priebehu 21. storočia reštaurovaný a dnes patrí k významným turistickým atrakciám v meste.

Galéria
-------

* Pohľad na južnú fasádu chrámu svätých archanjelov Michala a GabrielaPohľad na južnú fasádu chrámu svätých archanjelov Michala a Gabriela
* Detail jednej zo slepých arkád v stene budovyDetail jednej zo slepých arkád v stene budovy
* Pohľad na severnú fasádu chrámu svätých archanjelov Michala a GabrielaPohľad na severnú fasádu chrámu svätých archanjelov Michala a Gabriela
* Detailny pohľad na arkádu vo vrchnej časti budovy pri kupoleDetailny pohľad na arkádu vo vrchnej časti budovy pri kupole
* Detailny pohľad na vrchnú časť budovyDetailny pohľad na vrchnú časť budovy
* Detail ornamentálnej výzdoby budovyDetail ornamentálnej výzdoby budovy
* Pohľad k východnej stene budovyPohľad k východnej stene budovy

Referencie
----------

1. 1 2 3 4 5 6 7  KĂNČEV, Kănčo; BONEV, Bončo. България. Stará Zagora : Domino EOOD. 312 s. ISBN 9789546511706. S. 66. (bulharsky)
2. 1 2 3  NIKOLOVA, Rumjana; GENOV, Nikolaj. България - позната и непозната. 2016. Sofia : Knigomania EOOD. 312 s. ISBN 9786191951130. S.136. (bulharsky)
3. 1 2 3 4 5 6 7 8 9 10 11 12 13 14 15 16  opoznai.bg
4. 1 2 3 4 5 6 7 8 9 10 11  ancient-nessebar.com
5. 1 2 3 4 5 6  pochivka.bg
6. 1 2 3 4 5 6  peika.bg
7. 1 2 3 4 5 6 7 8 9 10 11 12 13 14 15 16  svetimesta.com
8. ↑  pou-nesebar.org